Document ID: 32011R0707
Publication Date: 2011-07-20

Title and Content:
IZVEDBENA UREDBA KOMISIJE (EU) št. 707/2011
z dne 20. julija 2011
o določitvi končnega zneska pomoči za posušeno krmo za tržno leto 2010/2011
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 (1) z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) ter zlasti člena 90(c) v povezavi s členom 4 Uredbe,
ob upoštevanju naslednjega:
(1)
V členu 88(1) Uredbe (ES) št. 1234/2007 je določen znesek pomoči za posušeno krmo, ki se predelovalnim podjetjem izplača v okviru največje zajamčene količine iz člena 89 navedene uredbe.
(2)
V skladu z drugim pododstavkom člena 33(1) Uredbe Komisije (ES) št. 382/2005 (2) z dne 7. marca 2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo so države članice Komisiji sporočile količino posušene krme, za katere so bili vloženi zahtevki za pomoč za tržno leto 2010/2011. Iz teh sporočil je razvidno, da najvišja zajamčena količina za posušeno krmo ni bila presežena.
(3)
Znesek pomoči za posušeno krmo torej v skladu s členom 88(1) Uredbe (ES) št. 1234/2007 znaša 33 EUR na tono.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Za tržno leto 2010/2011 se končni znesek pomoči za posušeno krmo določi na 33 EUR na tono.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. julija 2011

Classification:
Level 1 Topics: 100147
100157
100146
100156
Level 2 Topics: 100185
100258
100250
100196
100245
Level 3 Topics: 13
2442
1277
712
656
All Topics: 13
2965
4854
666
862